1. ΒΑΣΙΛΙΚΟΝ ΔΙΑΤΑΓΜΑ της 23/24 Αυγ. 1888 Περί εκτελέσεως του περί τελών χαρτοσήμου ΑΧΚΕ΄ της 30 Δεκ. 1887 νόμου. Άρθρ.1-15(Κατηργήθησαν λόγω της καταργήσεως του ν. ΑΧΚΕ΄, 28 Αα. 2 και 4). Άρθρ.16.-Το κινητόν επίσημα κολλάται επί του εγγράφου προς τα δεξιά ή αριστερά του κειμένου κατά τα εν τω άρθρ. 49 του νόμου οριζόμενα άμα τη συντάξει του, διαγράφεται δ’ αυτοστιγμεί δια της ιδιοχείρου υπογραφής του εκδότου, γραφομένης κατά μήκος του κινητού επισήματος και αρχομένης από του εγγράφου αυτού, κάτωθι δε και εντός του χώρου του κινητού επισήματος τίθεται πλήρης η χρονολογία, ακριβώς ανταποκρινομένη προς την επί του κειμένου του εγγράφου σεσημειωμένην. «Επί της περιπτώσεως του κατά το εδ. γ΄ του άρθρ. 15 του νόμ. ΑΧΚΕ΄ του 1887 έξωθεν εισερχομένων συναλλαγματικών ή γραμματίων, ότε κατά το άρθρ. 38 του αυτού νόμου, επικολλάται το ανάλογον κινητόν επίσημα, προ της παρουσιάσεως προς αποδοχήν, προ των οπισθογραφήσεων, ή, αν η συναλλαγματική ή το γραμμάτιον εκυκλοφόρησεν ήδη εν τη αλλοδαπή, μετά την τελευταίαν εν αυτή οπισθογράφησιν, το κινητόν επίσημα κολλάται επί του εγγράφου, διαγράφεται δ’ αυτοστιγμεί, κατά τον ανωτέρω οριζόμενον τρόπον, υπό του αποδέκτου, προκειμένου δε περί οπισθογραφήσεως, υπό του οπισθογράφου». Τα εντός « » προσετέθησαν δια του Β.Δ. της 4/5 Ιουλ. 1906 περί προσθήκης νέα παραγράφου εν τω άρθρ. 16 του από 23 Αυγ. 1888 Β.Δ/τος περί εκτελέσεως των περί τελών χαρτοσήμου νόμων. Περί διαγραφής κινητού επισήματος επί συναλλαγματικών και γραμματίων εις διαταγήν βλ. Π.Δ. της 7/10 Οκτ. 1927 άρθρον 2 παρ. 3 (28.Αβ.1). Άρθρ.17.-Αι ανώνυμοι εταιρίαι ω τα καταστατικά είναι εγκεκριμένα δια Β.Δ/τος και εν τοις γραφείοις των οποίων δύναται ο υπουργός των Οικονομικών κατά το άρθρ. 50 παρ. ε΄ του νόμου να ενεργήση εξέλεγξιν προς βεβαίωσιν, υποπτευομένων παραβάσεων, δύνανται να διαγράφωσι το κινητόν επίσημα δια σφραγίδος επιτιθεμένης επ’ αυτού και φερούσης την επωνυμίαν και τον σκοπόν της εταιρίας, τον τόπον εν ω γίνεται η διαγραφή και την χρονολογίαν (ημέραν, μήνα και έτος) της διαγραφής. Το εκτύπωμα της σφραγίδος δέον να καταλαμβάνη και μέρος του χάρτου επί του οποίου επετέθη το κινητόν επίσημα. Εκτύπωμα της τοιαύτης σφραγίδος, της οποίας το πρωτότυπον δέον να εγκριθή υπό του υπουργού των Οικονομικών, κατατίθεται προ πάσης χρήσεως εις το οικείον ταμείον, συντασσομένου δια την κατάθεσιν ταύτην διπλού πρωτοκόλλου μνημονεύοντος τα εγκρίνοντα ή τροποποιούντα το καταστατικόν της εταιρίας Β.Δ/τα. «Επιτρέπεται προσέτι και εις τα νομικά πρόσωπα δημοσίου δικαίου να διαγράφωσι το κινητόν επίσημα δια σφραγίδος, επιτιθεμένης επ’ αυτού και φερούσης την επωνυμίαν του νομικού προσώπου, τον τόπον εν ω γίνεται η διαγραφή, και την χρονολογίαν (ημέραν, μήνα και έτος) της διαγραφής. Το εκτύπωμα της σφραγίδος δέον να καταλαμβάνη και μέρος του χάρτου επί του οποίου κολλάται το κινητόν επίσημα. Εκτύπωμα της τοιαύτης σφραγίδος της οποίας το πρωτότυπον δέον να εγκριθή υπό του υφυπουργού των Οικονομικών, κατατίθεται προ πάσης χρήσεως εις το οικείον δημόσιον ταμείον συντασσομένου δια την κατάθεσιν ταύτην διπλού πρωτοκόλλου μνημονεύοντος και το φύλλον της Εφημερίδος της Κυβερνήσεως εις ο εδημοσιεύθη ο νόμος ή το Δ/μα ο συνιστών το νομικόν πρόσωπον δημοσίου δικαίου». Τα εντός « » προσετέθησαν δια του Π.Δ. της 11/15 Ιουλ. 1929 περί εγκρίσεως διαγραφής κινητού επισήματος δια σφραγίδος και υπό νομικών προσώπων δημοσίου δικαίου. Άρθρ.18-50.(Κατηργήθησαν ως αντικείμενα εις τας διατάξεις του νυν ισχύοντος κώδικος τελών χαρτοσήμου, 28 Αα. 10, δυνάμει του άρθρ. 68 παρ. 1 αυτού). Σελ. 107 Κινητό Επίσημα 28.Α.γ.1 